OzLabs/hebrew-wiki-articles huggingface dataset:
פרס השירות הציבורי של לסקר-בלומברג

פרס השירות הציבורי של לסקר-בלומברג הוא אחד מפרסי לסקר הניתנים על הישגים במחקר רפואי. הפרס ניתן לאדם או ארגון שבמסגרת פעילות ציבורית הרחיב את האפשרויות למחקר רפואי ומדעי הבריאות והשפעתם.<ref></ref> הפרס מוענק פעם בשנתיים, בשנים אי זוגיות (נתון לשינויים). הפרס נקרא על שם הנדבנים אלברט לסקר ומייקל בלומברג.

הפרס נוסד תחת השם "פרס השירות הציבורי של אלברט לסקר", בשנת 2000 שונה שם הפרס ל"פרס מרי וודוורד לסקר לשירות הציבורי" על שם מרי וודוורד לסקר, אשתו של אלברט לסקר. בשנת 2009 שונה שם הפרס לשמו הנוכחי.

== זוכים ==
הזוכים בפרס במשך השנים (בסדר עולה):
* 2017 - הורות מתוכננת
* 2015 - רופאים ללא גבולות
* 2013 - ביל גייטס ומלינדה גייטס
* 2011 - המכונים הלאומיים לבריאות
* 2009 - מייקל בלומברג
* 2007 - אנתוני פאוצ'י
* 2005 - ננסי ברינקר
* 2003 - כריסטופר ריב
* 2000 - בטי פורד
* 1995 - מארק הטפילד
* 1993 - ננסי וקסלר
* 1991 - טיפ אוניל
* 1988 - לוול ויקר
* 1984 - הנרי היימליך
* 1983 - מוריס הילמן
* 1978 - אליוט ריצ'רדסון
* 1976 - ארגון הבריאות העולמי
* 1973 - וורן מגנוסון
* 1966 - יוניס קנדי שרייבר
* 1965 - לינדון ג'ונסון
* 1963 - מלווין ליירד
* 1951 - פלורנס סאבין
* 1947 - אליס המילטון

==קישורים חיצוניים==
* 

== הערות שוליים ==

שירות ציבורי
קריס וקטור

ה- KRISS Vector<ref name="kriss-products"></ref> היא סדרה של כלי נשק המבוססים על עיצוב תת-מקלע האב שפותח על ידי החברה האמריקאית קריס ארצות הברית. הם משתמשים במערכת נשיפה מושהית לא קונבנציונלית בשילוב עם עיצוב בקו כדי להפחית את הרתיעה המורגשת בירי ואת טיפוס הלוע, שהומצא על ידי המהנדס הצרפתי רנו קרברט . <ref></ref>

==קישורים חיצוניים==
* 

==הערות שוליים==

קטגוריה:נשק קל אמריקאי
משפט וולף וצורת גביש בשיווי משקל

משפט וולף (Wulff theorem), על שם הקריסטלוגרף הרוסי , קובע את הצורה של גביש בשיווי משקל (equilibrium crystal shape - ECS). צורה זו ממזערת את האנרגיה החופשית של פני השטח של הגביש בנפח קבוע. לצורך קביעת ה-ECS משתמשים בבניית וולף (Wulff reconstruction).

== בניית קירי ==
בניית קירי לתיבה בעלת נפח קבוע ואנרגיה משטחית מינימלית.
ג'וסיה וילארד גיבס טען במאמר מ-1876,<ref></ref> שטיפה או גביש יסדרו את עצמם כך שהאנרגיה החופשית של גיבס שלהם תמוזער על ידי קבלת צורה כזו שלפני השטח שלה יש את האנרגיה החופשית המזערית: <math>\mathcal{G}_s = \sum_{i}\gamma_iA_i</math>. כאן <math>\mathcal{G}_s</math> היא האנרגיה החופשית המשטחית של הגוף (טיפה או גביש), <math>\gamma_i</math> - האנרגיה החופשית הספיציפית (כלומר ליחידת שטח, במילים אחרות: מתח הפנים) של המשטח ה-i של הגוף, ו-<math>A_i</math> השטח של המשטח ה-i הזה. בשנת 1885 פרסם פייר קירי מאמר,<ref></ref> שבו הרחיב את קביעתו זו של גיבס. במאמרו, פתר קירי את הבעיה של הצורה של גבישים עבור מנסרה ריבועית ועבור קובוקטהדרון. נְפַתֵּחַ כאן את הגישה שלו לתיבה שמרכזה בראשית הצירים O, ומרחקי פיאותיה מהראשית הם: <math>h_x, h_y, h_z</math> (כמוראה באיור). השטחים של פאות התיבה בכיוונים <math>x, y, z</math> הם: <math>4h_yh_z, 4h_xh_z, 4h_xh_y</math>, בהתאמה; ונפח התיבה: <math>V = 8h_xh_yh_z</math>. האנרגיה המשטחית של התיבה היא סכום האנרגיות החופשיות של כל הפאות של התיבה: <math>\mathcal{G}_s = 2\cdot\gamma_x4h_yh_z + 2\cdot\gamma_y4h_xh_z + 2\cdot\gamma_z4h_xh_y = } {=\gamma_{z}{h_x}} = {Constant}</math>. כלומר, האנרגיות החופשיות של כל הפאות של הגביש בשיווי משקל שוות זו לזו. יש לשים לב, גם, שהשטחים של הפאות תלויים הפוך במרחקים שלהן ממרכז הגביש (למשל, <math>h_xh_y = </math>). מרחקים אלו פרופורציונליים, לכן, לאנרגיות החופשיות המשטחיות הספציפיות: <math>
אילת סווטיצקי

אילת סווטיצקי (נולדה ב-1977) היא סופרת ישראלית.

== ביוגרפיה ==
סווטיצקי נולדה וגדלה בקיבוץ נירים<ref></ref>. החלה לכתוב בנעוריה כשהייתה בת 14, בעיקר שירה וסיפורים קצרים.

באוקטובר 2012 החלה לעסוק בכתיבה. בשנת 2013 ראה אור הספר הראשון בטרילוגיה שכתבה: תחרה וצבע ולאחר מכן ראו אור החלקים האחרים בטרילוגיה: זהב ודיו ופנינה ומשי, רומנים מסוגת הרומן האירוטי העוסקים בנושאים שונים, בין היתר נושאים המבוססים על חוויות חיים אישיות של המחברת כמו התמודדות עם הפרעה דו-קוטבית, הפרעת אכילה ועוד<ref></ref>.

בשנת 2016 הקימה את "דבש הוצאה לאור"<ref></ref>. עד שנת 2023 כתבה והוציאה לאור 27 ספרים<ref></ref>.

=== חיים אישיים ===
נשואה ואמא לשלושה<ref></ref> מתגוררת בקיבוץ יגור. ב-7 באוקטובר במהלך מתקפת הפתע על ישראל (2023) אחיה הבכור רועי פופלוול נרצח<ref></ref>, אימה חנה פרי ואחיה נדב פופלוול נחטפו מביתם בקיבוץ נירים. לאחר 50 יום בשבי החמאס, ב-24 בנובמבר 2023, שוחררה חנה פרי, אימה של אילת, והושבה לישראל.
ב-3 ביוני 2024, הודיע דובר צה"ל דניאל הגרי כי אחיה השני, נדב, מת בשבי החמאס וגופתו נותרה בשבי.

== קישורים חיצוניים ==

* 
* [https://www.facebook.com/profile.php?id=100050036991557 אילת סווטיצקי] ברשת החברתית פייסבוק
* [https://merhav.nli.org.il/primo-explore/search?query=creator,contains,סווטיצקי,%20אילת,%201977-&vid=NLI&lang=iw_IL&offset=10 רשימת היצירות של אילת סווטיצקי], קטלוג הספרייה הלאומית
* [https://simania.co.il/authorDetails.php?itemId=277432 הספרים של אילת סווטיצקי], באתר "סימניה"
* [https://www.youtube.com/watch?v=BnJqkT_0rHA הלוחשות לספרים מארחות את אילת סווטיצקי], יוטיוב
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:סופרים כותבי עברית
קטגוריה:סופרות כותבות עברית
קטגוריה:יגור: אישים
קטגוריה:נירים: אישים
קטגוריה:ישראליות שנולדו ב-1977
קטגוריה:ישראלים שנולדו ב-1977
שאיר

שאיר הוא קרוב משפחה של אדם הנותר בחיים לאחר מותו של אדם זה, כולל מי שנולד לו לאחר מותו. חוקים וכללים שונים מקנים זכויות, כספיות ואחרות, לשאירים, וכן חלות על השאירים חובות מסוימות.

==בישראל==
אחדים מחוקי מדינת ישראל מקנים זכויות לשאירים:
* חוק הירושה קובע את השאירים היורשים את עזבונו של אדם שלא הותיר אחריו צוואה. ראשונים בסדר הירושה הם בן זוגו וילדיו של המנוח, ובהיעדרם עוברת הזכות להוריו, ובהיעדרם - להורי הוריו.
* בהתאם לחוק הביטוח הלאומי, שאירים זכאים לתשלום של קצבת שאירים מהמוסד לביטוח לאומי. שאירים אלה כוללים אלמנה, אלמן העומד במבחן הכנסה, יתומים עד גיל 18 ובתנאים מסוימים, כגון לימודים או שירות בצה"ל, גם יתומים עד גיל 24. כאשר המנוח נפטר כתוצאה מפגיעה בעבודה, זכאים שיריו לגמלת תלויים (קצבה או מענק), וילדיו המקבלים קצבת תלויים ומקדישים זמנם ללימודים זכאים גם לדמי מחיה. אלמנים ואלמנות הזכאים לקצבת שאירים או שבן זוגם נפטר כתוצאה מפגיעה בעבודה זכאים בתנאים מסוימים גם להכשרה מקצועית.
* חוק שירות המדינה (גמלאות) מקנה זכות לפנסיית שאירים לשאיריו של המבוטח בפנסיה תקציבית לפי חוק זה. זכות כזו ניתנת מכוח חוקים שונים לשאירים של עובדי ציבור נוספים, למשל שאיריו של ראש רשות מקומית מכוח חוק הרשויות המקומיות (גמלאות לראש רשות וסגניו), תשל"ז–1977.
* חוק משפחות חיילים שנספו במערכה (תגמולים ושיקום) מסדיר מתן תגמולים מהמדינה לשאירים של חללי צה"ל.
* חוק לפיצוי נפגעי גזזת קובע מענק חד-פעמי לשאיריו של מי שנפטר כתוצאה מהקרנות נגד גזזת שקיבל.
* פקודת מס הכנסה מקנה פטור מלא ממס הכנסה לקצבת שאירים מהמוסד לביטוח לאומי ולתגמולים המשולמים לשאירים של חלל צה"ל, ופטור ממס בגבולות תקרה לפנסיית שאירים.
* חוק יום הזיכרון לחללי מערכות ישראל מקנה לשאירים של חלל מערכות ישראל להיעדר בתשלום מעבודתם ביום הזיכרון לחללי מערכות ישראל. השאירים עלים חל חוק זה הם הורים, הורי הורים, בן זוג, ילדים, אחים ואחיות.

בתקנונים של קרנות הפנסיה ההסתדרותיות קבועים כללים מחייבים בדבר זכותם של שאירים לפנסיית שאירים. בהסדרים אחרים של ביטוח פנסיוני, כגון קרנות הפנסיה החדשות וביטוח מנהלים ניתנת לעמית גמישות בקביעת שאיריו שיהיו זכאים לפנסיית שאירים.

לבת זוג של נפטר נתונה הזכות להשתמש בזרעו לשם הפרייתה, ובכך לאפשר למנוח הולדה לאחר המוות. כאשר אדם נפטר ללא בת זוג, ניתנת להוריו הזכות להשתמש בזרעו לשם הפרייתה של אם פונדקאית, בתנאי שיוכיחו כי הבן הסכים לכך.

==בהלכה==
* חובת אבלות חלה על מי שמת אחד משבעת הקרובים לו: אב, אם, אח, אחות, בן/בת זוג, בן, בת.
* כאשר מת אדם שלא השאיר אחריו צאצאים, מצווה על אחיו לייבם את אלמנת אחיו, כלומר לשאת אותה לאישה, ו'להקים לאחיו שם' על ידי העמדת צאצאים מאשת אחיו. לחלופין, מתבצע טקס חליצה בו האח מצהיר בפומבי על סירובו לייבם את אשת אחיו, ולאחריו האישה מותרת להינשא לכל גבר.

==קישורים חיצוניים==
* 

==הערות שוליים==

קטגוריה:משפחה
קטגוריה:ביטחון סוציאלי
המדינה הפדרלית הטורקית של קפריסין

המדינה הפדרלית הטורקית של קפריסין הייתה מדינה בצפון קפריסין, שהוכרזה ב-1975 והתקיימה עד 1983. מדינה זו לא הוכרה על ידי הקהילה הבינלאומית מלבד מאשר על ידי טורקיה. המדינה הוקמה ב-1975, לאחר הפלישה הטורקית לקפריסין וב-1983 הוחלפה על ידי הרפובליקה הטורקית של צפון קפריסין וחדלה מלהתקיים.

== היסטוריה ==
ב-13 בפברואר 1975, בעקבות הפלישה הטורקית לקפריסין וכישלון שיחות הפשרה שיזם האו"ם בין שני הקהילות באי קפריסין, הכריז יו"ר הממשל הטורקי-קפריסאי הזמני ראוף דנקטאש , על הקמתה של המדינה הפדרלית הטורקית של קפריסין כצעד נוסף לעבר מדינה קפריסאית-טורקית עתידית. ההכרזה נדחתה על ידי הרפובליקה של קפריסין, האו"ם והקהילה הבינלאומית. ההנהגה הקפריסאית הטורקית, בראשות ראוף דנקטאש, קיוותה שהקפריסאים היוונים יתייחסו אליהם כשווים ויכירו בהם כמדינה עצמאית ונפרדת. בינתיים, המעבר מ"ממשל" למדינה אפשר לקפריסאים הטורקים לכתוב חוקה משלהם. בבחירות 1976, מפלגת האחדות הלאומית של ראוף דנקטאש זכתב ב-53.7% מהקולות והשיגה רוב במועצה הלאומית. פרלמנט זה המשיך בקיום דיונים ובכתיבת החוקה. כל המפלגות הסכימו על הקמת מדינה פדרלית והמשך הסתמכות על טורקיה מבחינה ביטחונית. הוויכוחים התרכזו בנימוקים אידאולוגיים, חברתיים וכלכליים, כאשר מפלגות האופוזיציה המפלגה הרפובליקנית הטורקית ומפלגת השחרור הקהילתי דגלו בשיטה הפרלמנטרית ומתחו ביקורת על טיוטת החוקה שנוסחה בשל הסמכויות הרבות שהעניקה לנשיא.

לאחר שמונה שנים של משא ומתן כושל בין הקהילה הטורקית לקהילה היוונית, הכריז הצפון על עצמאותו ב-15 בנובמבר 1983 תחת השם הרפובליקה הטורקית של צפון קפריסין. הכרזת עצמאות חד-צדדית זו נדחתה גם היא על ידי האו"ם באמצעות החלטה 541 של מועצת הביטחון של האו"ם.

== כלכלה ==
בשנת 1978, שווי הייבוא של המדינה הפדרלית הטורקית של קפריסין היה 2,067,457,000 לירות טורקיות, בעוד ששווי הייצוא היה 758,453,000 לירות טורקיות. ב-1980 היבוא היה 7,086,008,000 לירות והיצוא היה 3,345,262,000 לירות טורקיות.

== הערות שוליים ==

קטגוריה:מדינות לשעבר
קטגוריה:מדינות וטריטוריות שהוקמו ב-1975
קטגוריה:קפריסין הצפונית: היסטוריה
Tron: Legacy Reconfigured

Tron: Legacy Reconfigured הוא אלבום רמיקס של צמד המוזיקה האלקטרונית הצרפתי דאפט פאנק, שיצא לאור על ידי חברת התקליטים וולט דיסני רקורדס ב-5 באפריל 2011. האלבום כולל רמיקסים של קטעים נבחרים מתוך פסקול הסרט טרון: המורשת של מוזיקאים אלקטרוניים עכשוויים שונים. Tron: Legacy Reconfigure הגיע למצעדים במספר מדינות והגיע למקום הראשון במצעד אלבומי הדאנס/אלקטרוני.<ref></ref> האלבום זכה לביקורות מעורבות.<ref name=":0"></ref>

== רקע ==
Tron: Legacy Reconfigured שוחרר במקביל לשחרור הווידאו הביתי של טרון: המורשת. אלבום הרמיקס נמכר כתקליט עצמאי או כחלק מקופסאות שכללו את הסרט, מיני-אלבום של רצועות בונוס מהפסקול המקורי, עותק של מיני-סדרת הקומיקס "טרון: בגידה" ופוסטר של דאפט פאנק כפי שהם מופיעים בסרט. הזמנת הקופסה "האולטימטיבית" כללה סט של חמישה דיסקים הכולל הסרט המקורי, טרון, וכן ליטוגרפיה לאספנות.<ref></ref>

מנהל לשעבר של דאפט פאנק, פדרו ווינטר, לא היה מרוצה מ-Tron: Legacy Reconfigure וטען כי הצמד לא היה מעורב באלבום הרמיקס. הוא כתב במכתב פתוח לדיסני כי "כמובן שחלק מזה נחמד, ואתם יודעים שיש כמה מהחברים שלי בדיסק הזה. אבל זה לא מספיק! [...] עצוב לי לגלות שה-A&R בחברת התקליטים דיסני כנראה קונה את רוב המוזיקה האלקטרונית שלו בחנויות בשדות תעופה..."<ref></ref>

== ביקורות ==
הביקורות לאלבום הרמיקס היו בדרך כלל מעורבת. באתר Metacritic, האלבום מחזיק בציון מצטבר של 59/100, המציין "ביקורות מעורבות או ממוצעות".<ref name=":0" /> הת'ר פארס מ-Allmusic האמינה ש-Tron: Legacy Reconfigure נוצר בתגובה לחוסר הנתפס של "מניעי רחבת ריקודים" בפסקול המקורי וציינה כי "בעוד שהמעשים המעורבים לא מציעים הרבה הפתעות, הם עושים את מה שהם עושים היטב".<ref></ref> ביקורת של Consequence הרגישה גם שהאלבום הוא גרסה נגישה יותר של פסקול הסרט: "האזנה ישירה לאלבום מרגישה יותר כמו קונצרט אקלקטי מאשר אוסף, וזה נועד כמחמאה".<ref></ref>

ג'ס הארוול מפיצ'פורק כתב שהאלבום מצליח "בערך 50% מהזמן" עם המסקנה ש"אם לוקחים את זה כמכלול, מה שנשאר לנו הוא פרויקט אמצע הדרך מוצק שבנוי על פסקול מוצק של סרט באמצע הדרך".<ref></ref> בביקורת שלילית, PopMatters האמינו כי Tron: Legacy Reconfigure היה "שחרור מזומנים" המבוסס על הפסקול המקורי "המאכזב". "הרמיקסים שחורגים בחדות מהמקור, ונשמעים יותר כמו היוצרים שלהם מאשר כמו דאפט פאנק, נשמעים לעיתים קרובות הכי טוב".

הרמיקס של פוטק לשיר "End of Line" היה מועמד לפרס הקלטת הרמיקס הטובה ביותר, שאינה קלאסית בטקס פרסי הגראמי ה-54 בשנת 2011. הרמיקס של The Glitch Mob לשיר "Derezzed" משמש בפרומואים ובטריילרים שונים לפריקוול האנימציה של הסרט, Tron: Uprising.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי רמיקס מ-2011
קטגוריה:אלבומי דאפט פאנק
קטגוריה:אלבומי רמיקס באנגלית
קטגוריה:אלבומי חברת וולט דיסני רקורדס
בלנש (רפואי)

בלאנש (באנגלית: Blanch) כלומר "הלבנה" היא תופעה כאשר העור מולבן ומקבל מראה לבנבן מכיוון שזרימת הדם לאזור נמנעת.

== תיאור ==
זה מתרחש במהלך (והוא הבסיס של הבדיקה הפיזיולוגית) המכונה דיאסקופיה (דיאסקופיה היא בדיקה שבה פיסת זכוכית שקופה או פלסטיק נלחצת אל העור בזמן שהצופה מסתכל ישירות על הנגע שלחוץ, במילים אחרות דיאסקופיה היא בדיקה לאבחון המתבצעת על ידי הפעלת לחץ עם אצבע או שקף זכוכית ותצפית על שינויי צבע).

הלבנה של האצבעות היא גם אחד הסימנים הקליניים הברורים ביותר למחלת רנו.<ref></ref>

ההלבנה נמנעת בנמק (גנגרנה) מכיוון שחלקיקי הדם האדומים דולפים מהוריד לרקמות ומעניקים צבע אדום לחלק הגנגרני.

== ראו גם ==
* דיאסקופיה
* חיוורון

== הערות שוליים ==

קטגוריה:עור
Bonfire (שיר של דונלד גלובר)

"Bonfire" הוא סינגל הבכורה של הראפ<nowiki/>ר האמריקאי דונלד גלובר, תחת שם הבמה המוזיקלי שלו צ'ילדיש גמבינו. השיר יצא לאור ב-17 בספטמבר 2011, כסינגל המוביל מתוך אלבום האולפן הראשון שלו Camp, לאחר שהקליפ לשיר הופץ ביולי 2011. השיר הופק על ידי גמבינו ולודוויג גורנסון, והושמע לראשונה בתחנת הרדיו HOT 97 של Funkmaster Flex.<ref></ref>

== ביקורת ==
השיר קיבל בעיקר ביקורות חיוביות מהמבקרים. השירה של גלובר בשיר תוארה כ"יריקה חריפה ואגרסיבית" שדומה ל"פלואו" של ליל ויין.<ref></ref> הזמרת בילי אייליש תיארה את השיר כבעל "הברים הכי הארדקור ששמעתי אי פעם" ושהוא היווה למעשה את השיר הראשון שנתן לה השראה ליצור בעצמה.<ref></ref>

== וידאו קליפ ==
קליפ לשיר פורסם ביולי 2011. הקליפ מתחיל עם גלובר עונד חבל על צווארו, ומציג אותו בסצנות של סיפורי מדורה כאשר הוא מבין שהוא למעשה רוח רפאים של אדם שהתאבד.<ref></ref><ref></ref>

== נתוני מכירות ==
{| class="wikitable"
|+
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|זהב
|500,000
|-
!בריטניה (BPI)
|כסף
|200,000
|-
| colspan="3" | מכירות + הזרמת מדיה בלבד
|}

== הערות שוליים ==

קטגוריה:שירי 2011
קטגוריה:סינגלי בכורה מ-2011
קטגוריה:שירים באנגלית
חיוורון

חיוורון (באנגלית: Pallor) הוא צבע חיוור של העור שיכול להיגרם על ידי מחלה, הלם רגשי או מתח, שימוש בממריצים או אנמיה, והוא תוצאה של כמות מופחתת של אוקסיהמוגלובין ועשוי להיראות בדיקה גופנית גם כחיוורון של לחמית העיניים.

חיוורון בולט יותר על הפנים ועל כפות הידיים. התופעה יכולה להתפתח באופן פתאומי או באופן הדרגתי, תלוי בגורם. זה בדרך כלל אינו משמעותי מבחינה קלינית, אלא אם כן הוא מלווה בחיוורון כללי (שפתיים חיוורות, לשון, כפות ידיים, פה ואזורים אחרים עם קרום רירי). הוא נבדל ממצגים דומים כמו היפופיגמנטציה (חוסר או אובדן של פיגמנט עור) או פשוט גוון בהיר.

== גורמים לתופעה ==

== הערות שוליים ==

קטגוריה:תסמינים וסימנים הקשורים לעור ולרקמה התת-עורית
דיאסקופיה

דיאסקופיה (באנגלית: Diascopy) היא בדיקה לאבחון המתבצעת על ידי הפעלת לחץ עם אצבע או שקף זכוכית ותצפית על שינויי צבע.<ref name="Lookingbill">Marks, James G; Miller, Jeffery (2006). Lookingbill and Marks' Principles of Dermatology (4th ed.). Elsevier Inc. Page 29. .</ref><ref></ref><ref></ref><ref></ref>

== תיאור ==
הבדיקה משמשת כדי לקבוע אם הנגע הנבדק הוא כלי דם (דלקתי או מום מולד), לא כלי דם (כלומר נבוס, שהוא מונח רפואי לא ספציפי לנגע כרוני גלוי, מוקף בעור או ברירית) או נגע דימומי (פטכיה או פורפורה). נגעים דימומיים ונגעים לא-וסקולריים אינם מחווירים ("דיאסקופיה שלילית"); נגעים דלקתיים כן ("דיאסקופיה חיובית"). דיאסקופיה משמשת לעיתים לזיהוי נגעים בעור עם מחלת סרקואידוזיס, שבעת בדיקה הופכים לצבע של ג'לי תפוח.

== הערות שוליים ==

קטגוריה:תסמינים וסימנים הקשורים לעור ולרקמה התת-עורית
Mired

Mired כלומר דרגת המיקרו הופכי (באנגלית: micro reciprocal degree בראשי תיבות Mired), היא יחידת מדידה המשמשת לביטוי טמפרטורת צבע.

== תיאור ==
ערכים ב-mireds מחושבים לפי הנוסחה:

: <math>M = \frac{1\,000\,000 \,\text{K}}{T},</math>

כאשר T היא טמפרטורת הצבע ביחידות של קלווין ו-M מציינת את המספר mired חסר המימד. 1,000,000 K פירושו מיליון קלווין.

המונח SI (מערכת היחידות הבין-לאומית) עבור יחידה זו הוא מגהקלווין הופכי (MK<sup>−1</sup>), מקוצר ל-mirek, אך מונח זה לא זכה לפופולריות.<ref></ref>

מטעמי נוחות, לפעמים משתמשים בדקאמירים, כאשר כל דקאמיר שווה לעשרה מירדים.

השימוש במונח mired תחילתו בתצפיות של ארווין ג'י פריסט ב-1932, לפיה ההבדל המורגש בין שני אורות מבוסס על ההבדל בין המספר ההופכי של הטמפרטורות שלהם, ולא על ההבדל בטמפרטורות עצמן.<ref></ref>

== דוגמאות ==
ניתן להעריך את ההפרש mired במהירות עם נומוגרמה כזו
שמיים כחולים, בעלי טמפרטורת צבע T של כ-25,000 K, יש ערך mired של M = 40 mired, בעוד שלמבזק צילום אלקטרוני סטנדרטי, עם טמפרטורת צבע T של 5000 K, יש ערך mired של M = 200 mired.

בצילום משתמשים ב-mireds כדי לציין את שינוי טמפרטורת הצבע המסופק על ידי מסנן או ג'ל עבור סרט ומקור אור נתון. לדוגמה, כדי להשתמש בסרט אור יום (5700 K) על מנת לצלם תחת מקור אור טונגסטן (3200 K) מבלי להכניס מתווך צבע, יהיה צורך במסנן או ג'ל מְתקֵן המספקים תזוזת או הזזת mired:

: <math>\frac{10^6}{5700} - \frac{10^6}{3200} \approx -137~\text{MK}^{-1}.</math>

זה תואם למסנן טמפרטורת צבע כחול (CTB).<ref></ref>

ג'לים צבעוניים בעלי ערכים שליליים נראים ירוקים או כחולים, בעוד שבעלי ערכים חיוביים מופיעים בצבע ענבר או אדום.

== הערות שוליים ==

קטגוריה:צבעים
קטגוריה:יחידות מידה
ארתור גולדן

ארתור סולצברגר גולדן (באנגלית: Arthur Sulzberger Golden; נולד ב-6 בדצמבר 1956) הוא סופר אמריקאי.<ref name=":0"></ref> הוא מחברו של רב-המכר "זכרונותיה של גיישה" (1997).<ref name=":1"></ref>

== ביוגרפיה ==
גולדן נולד בצ'טנוגה, טנסי, לרות' (לבית סולצברגר) והייל גולדן. אמו הייתה יהודייה. הוא בן למשפחת אוקס-סולצברגר מצד אמו, שהייתה בתו של המו"ל הוותיק של הניו יורק טיימס ארתור הייז סולזברגר ונכדתו של הבעלים והמו"ל של החברה, אדולף אוקס. הוריו התגרשו כשהיה בן שמונה ואביו נפטר חמש שנים לאחר מכן.<ref name=":0" />

הוא גדל בלוקאוט מאונטיין, ג'ורג'יה ולמד בבית הספר היסודי האזורי. בחטיבת הביניים והתיכון שהה גולדן בבית הספר ביילור (אז בית ספר לבנים בלבד לתלמידי יום ופנימייה) בצ'טנוגה.<ref name=":0" /> הוא סיים את לימודיו ב-1974 והחל ללמוד באוניברסיטת הרווארד שם קיבל תואר בתולדות האמנות, בהתמחות באמנות יפנית. בשנת 1980, הוא סיים תואר שני בהיסטוריה של יפן באוניברסיטת קולומביה ולמד מנדרינית. לאחר קיץ באוניברסיטת פקין בבייג'ינג, סין, גולדן עבד בטוקיו, לפני שחזר לארצות הברית, שם סיים תואר באנגלית באוניברסיטת בוסטון.<ref name=":0" />

== קריירה ==
הרומן הידוע ביותר של גולדן, "זכרונותיה של גיישה", נכתב על פני תקופה של 6 שנים.<ref name=":1" /> הוא שוכתב שלוש פעמים בסך הכול.

במהלך המחקר עבור הרומן, גולדן ערך ראיונות עם מספר גיישות, כולל הגיישה לשעבר מינקו איוואסאקי. לאחר פרסום המהדורה היפנית של הרומן, גולדן נתבע על ידי איוואסאקי בגין הפרת חוזה והשמצת דמות, כאשר איוואסאקי טענה שגולדן הסכים להגן על האנונימיות שלה אם תתראיין על חייה כגיישה, למען המסורתיות.<ref></ref> לאחר יציאתו לאור ב-1997, "זכרונותיה של גיישה" שהה שנתיים ברשימת רבי-המכר של הניו יורק טיימס. הוא נמכר ביותר מארבעה מיליון עותקים באנגלית ותורגם לשלושים-ושתים שפות ברחבי העולם.<ref></ref> בשנת 2005, "זכרונותיה של גיישה" הופק לסרט עלילתי, בכיכובם של ג'אנג דזה יי, מישל יאו, גונג לי וקן ואטאנבה.<ref name=":2"></ref> את הסרט ביים רוב מרשל והוא זכה בשלושה פרסי אוסקר.<ref name=":2" />

בשנת 2000, גולדן קיבל את פרס "לוח הזהב" מטעם האקדמיה האמריקאית להישגים.<ref></ref>

== חיים אישיים ==
גולדן נשוי לטרודי לג; יש להם שני ילדים.<ref></ref><ref name=":3"></ref> גולדן מתגורר כיום בדרום דארטמות', מסצ'וסטס.<ref name=":3" />

== קישורים חיצוניים ==

== הערות שוליים ==

קטגוריה:סופרים אמריקאים
קטגוריה:אמריקאים ממוצא גרמני-יהודי
קטגוריה:בוגרי אוניברסיטת בוסטון
קטגוריה:בוגרי אוניברסיטת הרווארד
קטגוריה:בוגרי אוניברסיטת קולומביה
קטגוריה:סופרים יהודים אמריקאים
קטגוריה:יהודים אמריקאים
קטגוריה:אמריקאים שנולדו ב-1956
קולורימטר טריסטימולוס

כיול צבע של צג באמצעות ColorHug2, קולורימטר קוד פתוח, המוצב על המסך
קולורימטר טריסטימולוס, (באנגלית: Tristimulus colorimeter בתרגום חופשי: מד-צבע תלת-גירויי, מקוצר בשפת היומיום לקולורימטר) הוא מכשיר המשמש בדימות דיגיטלי לאפיון ולכיול התקני פלט. הקולורימטר מודד במספר מוגבל של אורכי גל בתחום ספקטרום הנראה על ידי שימוש בגלאים אופטים, כגון פוטודיודות סיליקון, והפרדה לקבוצות ארכי גל על ידי מסננים אופטים (פילטרים).<ref name="schanda"></ref>

== תיאור ==
קולורימטר עם ערכי שגיאה מוחלטת ידועים, מאפשר מדידת קואורדינטות (x,y) של כרומטיות בצבעים אדום, ירוק, כחול ולבן. הערכים הנמדדים משמשים לחישוב מקדמי פרופיל LCD.<ref></ref>

פונקציות התאמת הצבעים של CIE 1931 XYZ 
במקור הקולורימטר כלל שלושה מסנני זכוכית שספקטרום ההעברה שלהם חיקה את פונקציות התאמת הצבעים של "CIE 1931 color space" (המוצגים משמאל).<ref></ref> אם יש צורך בדיוק רב יותר, ניתן להשתמש באוסף של מסננים כדי לפרק את הבודדות.<ref></ref>

מקובל לומר שמצלמה או קולורימטר הם קולורימטריים אם הם עומדים בתנאים נתונים שנקראים , תנאים הקרויים גם "תנאי מקסוול–אייבס criterion",<ref></ref> ומפחיתים "שגיאות צבע מטאמריות של הצופה" (מטאמריות היא תופעה שבה צבעם של שני עצמים נראה זהה תחת מקור אור מסוים, אך למעשה יש להם התפלגות אנרגיה ספקטרלית שונה, אבל כאשר משתמשים במקור אור מסוג אחר, מתגלה הבדל הצבעים ביניהם). הפחתה זו אפשרית אם מכפלת התגובה הספקטרלית של הגלאי הפוטוני בעבירות הספקטרלית של המסננים היא צירוף ליניארי של ה-CMFs.<ref></ref>

קולורימטר או מצלמה דיגיטלית עם מטריצה של מסנני צבע יכול, בתנאים מסוימים, לשמש כחלופה לספקטרופוטומטר.<ref name="Imai1999"></ref><ref name="Solli2004"></ref>

בעת ביצוע המדידה, חשוב לציין את תנאי התאורה וזווית האיסוף (למשל D65 /10°) (Illuminant D65).<ref></ref>

ניתן להעריך את איכותו של קולורימטר באמצעות האמצעים המפורטים בפרסום CIE 179:2007.<ref></ref>

קיימות שיטות כיול שונות עבור קולורימטר טריסטימולוס.<ref></ref>

== ראו גם ==
* קולורימטריה

==קישורים חיצוניים==
* 

== הערות שוליים ==

קטגוריה:כלי מעבדה
קטגוריה:מכשירי מדידה
קטגוריה:צבעים
מת'יו רולסטון

מת'יו ראסל רולסטון (באנגלית: Matthew Russell Rolston; נולד ב-1 במרץ 1955) הוא אמן, צלם, במאי ומנהל קריאייטיב אמריקאי,<ref></ref> הידוע בטכניקות התאורה שלו ובגישתו המפורטת לכיוון ועיצוב אמנותי.<ref></ref> רולסטון זוהה לאורך הקריירה שלו עם התחייה והביטוי המודרני של "הזוהר ההוליוודי".<ref></ref>

הקריירה של רולסטון משתרעת על תחומי הצילום, הקולנוע, הבימוי היצירתי, עיצוב, מיתוג, עיצוב מוצר, אמנות יפה, הוצאה לאור וחינוך לאמנויות.<ref></ref>

== קריירה ==
רולסטון הגה, כתב וביים פרויקטים קולנועיים רבים, לאחר שביים למעלה מ-100 וידאו קליפים ו-200 פרסומות טלוויזיה בקריירה שלו, כולל שיתופי פעולה עם אמנים מגוונים כמו מדונה, ג'נט ג'קסון, ביונסה ומיילי סיירוס. בהמשך, עבד עם לוריאל, רבלון, אסתי לאודר, קליירול, ליוויס, פנטן, אליזבת ארדן, גאפ ופולו ראלף לורן, בין היתר.<ref></ref>

בנוסף לכך, עסק רולסטון באמנות ומיתוג, ופיתח פרויקטים בעיצוב חוויתי, כולל פרויקטי אירוח ועיצוב מוצר.<ref></ref>

בשנת 1998 ביים עבור מדונה את הקליפ לשיר "The Power of Good-Bye", שזכה לביקורות חיוביות. בשנת 2007 ביים את הקליפ לשיר "Candyman" של כריסטינה אגילרה; היא ביקשה מרולסטון לביים איתה את הקליפ לאחר שזה עבד איתה על הצילומים לשער של מגזין רולינג סטון.

== פרסים ומועמדויות ==
להלן חלק מהפרסים והמועמדויות של רולסטון לאורך השנים:
* פרסי הווידאו קליפים של MTV לשנת 1992, מועמדות, "הבימוי הטוב ביותר" ("My Lovin", אן ווג).
* פרסי AICP לשנת 1999, פרס עבור "סגנון חזותי" ("Khakis Swing", גאפ).
* פרסי AICP לשנת 1999, פרס עבור "מצוינות לפרסום" ("Khakis Swing", גאפ).
* תואר דוקטור לשם כבוד לשנת 2006, המכללה לעיצוב ארט-סנטר, פסדינה, קליפורניה.<ref></ref>
* פרסי הווידאו קליפים של MTV לשנת 2007, מועמדות, "הבימוי הטוב ביותר" ("Candyman", כריסטינה אגילרה).
* פרסי NAACP ה-38 לשנת 2007, פרס עבור "הקליפ המצטיין" ("Be Without You", מרי ג'יי בלייג').<ref></ref>
* פרסי MVPA לשנת 2008 ה-17, זכייה, "הבימוי הטוב ביותר" ו"קליפ הפופ של השנה" ("Candyman", כריסטינה אגילרה).<ref></ref>
* פרסי העיצוב ההוליוודיים של מגזין הוליווד לייף לשנת 2008, "מאסטר בשימוש בעדשת מצלמה".<ref></ref>
* פרס כוכבי העיצוב של PDC לשנת 2009, הצטיינות בתחום הצילום.<ref></ref>
* פרסי וראייטי ו-WWD לעיצוב ויצירה, זכייה, "השפעה חזותית".<ref></ref>

== קישורים חיצוניים ==
* 

== הערות שוליים ==

קטגוריה:לוס אנג'לס: אישים
קטגוריה:במאי וידאו קליפים אמריקאים
קטגוריה:צלמים אמריקאים
קטגוריה:צלמי אופנה
קטגוריה:בוגרי המכון לאמנויות של קליפורניה
קטגוריה:אמריקאים שנולדו ב-1955
דאגלס קלנר

דאגלס קלנר (באנגלית: Douglas Kellner; נולד ב-31 במאי 1943) הוא אקדמאי אמריקאי הפועל בצומת התאוריה הביקורתית "הדור השלישי" במסגרת מכון פרנקפורט למחקר חברתי, או "אסכולת פרנקפורט", ובלימודי תרבות במסגרת מרכז ברמינגהאם ללימודי תרבות עכשוויים, או "אסכולת בירמינגהם". הוא טען ששתי הפילוסופיות הסותרות הללו מתאימות למעשה.<ref></ref> כיום הוא יו"ר ג'ורג' קנלר לפילוסופיה של החינוך בבית הספר לתואר שני לחינוך ומידע באוניברסיטת קליפורניה בלוס אנג'לס.<ref></ref>

קלנר היה תאורטיקן בתחום האוריינות התקשורתית הביקורתית והיה תאורטיקן מוביל של תרבות התקשורת באופן כללי. באחת מעבודותיו הבולטות ביותר ("רב תרבותיות ותרבות תקשורת"), הוא טען שתקשורת ההמונים מגדירה את האני של הפרט.<ref name=":0"></ref> באתר טקסטולוגיה נכתב כי עסק בכך שהתקשורת והתרבות מלמדות כיצד להתנהג ובמה להאמין. לטענתו, בעידן תקשורת ההמונים אין הבחנה בין תרבות גבוהה לפופולרית. בכדי לחקור את התרבות והתקשורת מחקר מעמיק וביקורתי קלנר מציע להתמקד בשלושה תחומי מחקר.<ref name=":0" />

קלנר שיתף פעולה עם מספר מחברים אחרים, כולל ק. דניאל צ'ו, טייסון אי. לואיס, קלייטון פירס ורונדה האמר.<ref></ref> קלנר שיתף פעולה עם סטיבן בסט בטרילוגיה עטורת פרסים של ספרים הבוחנים תפניות פוסט-מודרניות בפילוסופיה, באמנויות ובמדע וטכנולוגיה. הוא שימש כמוציא לפועל הספרותי של היוצר הדוקומנטרי אמיל דה אנטוניו ושימש כעורך של "מסמכים שנאספו של הרברט מרקוזה", שכלל שישה כרכים מכתביו של התאורטיקן הביקורתי הרברט מרקוזה.<ref></ref>

== קישורים חיצוניים ==

== הערות שוליים ==

קטגוריה:פילוסופים אמריקאים
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קליפורניה בלוס אנג'לס
קטגוריה:פוסטמודרניזם
קטגוריה:אמריקאים שנולדו ב-1943
שבע דקות בגן עדן (סרט)

שבע דקות בגן עדן הוא סרט קולנוע ישראלי משנת 2008 בכתיבה ובימוי של עמרי גבעון, עם ריימונד אמסלם, אלדד פריבס ונדב נייטס בתפקידים הראשיים.

העלילה היא על צעירה ירושלמית הסובלת מפגיעה גופנית ונפשית לאחר שנפצעה קשה בפיגוע פיצוץ באוטובוס בו הייתה שבע דקות בתרדמת. כדי לבנות מחדש את חייה, היא יוצאת לחיפוש אחר חלקי הפאזל החסרים ואחר דמויות אשר ישלימו לה את התמונה של היום בו חייה התרסקו.

ריימונד אמסלם הייתה מועמדת לפרס אופיר לשחקנית הראשית הטובה ביותר.

עמרי גבעון זכה בפרס בפסטיבל חיפה, בפסטיבל הסרטים בוורשה, ובפסטיבל הסרטים בברטיסלבה. היה מועמד לפרס בפסטיבל הסרטים בטוקיו ובפסטיבל הסרטים טרייבקה.

==תקציר העלילה==
גליה (ריימונד אמסלם) ואורן (נדב נייטס) הם זוג צעירים ירושלמים שגרים יחד ומתכננים חתונה. מחבל מתאבד שעולה לאוטובוס קו 14 קוטע את תוכניתם. אורן נפצע קשה ונמצא בתרדמת וגליה נפצעת ומכוויות קשות. נמצאת שבע דקות בתרדמת וניצלת על ידי פרמדיק.

אורן מורדם ומונשם וגליה נמצאת לידו לאחר שהשתחררה מבית החולים. כעבור זמן הוא נפטר וגליה נשארת לבד בבית, חבושה בתחבושות לחץ וסובלת מפוסט טראומה. חלק מזכרונה אבד וכשהיא מקבלת מעטפה אנונימית ובתוכה שרשרת הצוואר שלה, היא מתחילה לחקור. מדי פעם היא "רואה" את אורן ומשוחחת אתו ונזכרת בריבים ובהשלמות שהיו ביניהם.

בהליכה בשוק מחנה יהודה היא מתמוטטת ומקיאה ועוזר לה בחור צעיר בשם בועז (אלדד פריבס). למעשה בועז הוא חבר טוב של הזוג אך היא אינה זוכרת אותו. פקידת מד"א (עופרי פרישקולניק) מפנה אותה לרונן (גל פרידמן) שהוא חובש שהיה בפיגוע ואשתו ובנו נספו. הוא מפנה אותה לעובד זק"א שהיה במקום (בנימין יגנדורף) אך הוא אינו יודע מי טיפל בה ומסביר לה כי נשמתה הייתה בדרך לגן עדן אך כנראה לא הייתה מתאימה להיכנס לשם באותו זמן ולכן חזרה ארצה והתחברה לגופה.

היחסים עם בועז מתהדקים והם מקיימים יחסים אינטימיים. נראה שגליה משתקמת אבל כשבועז מגלה לה שהוא למעשה היה הפרמדיק שהציל אותה וששלח לה את השרשרת, היא נשברת. בועז לוקח אותה לבקשתה לאוטובוס השרוף ואז היא חווה את הפיגוע ומתחילה להיזכר. בבית היא שמה את השרשרת בידו של בועז והם מתחבקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ריימונד אמסלם
|גליה
|
|-
|אלדד פריבס
|בועז
|
|-
|נדב נייטס
|אורן
|
|-
|רונית יודקביץ'
|טליה
|רופאה
|-
|גל פרידמן
|רונן
|
|-
|בנימין יגנדורף
|פעיל זק"א
|
|-
|עופרי פרישקולניק
|פקידת מד"א
|
|-
|שרון צוקרמן
|שרית
|אחותה של גליה
|-
|גלעד כהן
|שוטר
|
|}

==קישורים חיצוניים==

* [https://www.youtube.com/watch?v=FqHH46mMjJw קדימון לשבע דקות בגן עדן], באתר יוטיוב
* [https://www.seret.co.il/movies/s_movies.asp?MID=2956 שבע דקות בגן עדן], באתר "סרט"
* [https://www.filmfund.org.il/Movie?movieId=233 שבע דקות בגן עדן], בקרן הקולנוע הישראלי
* 

קטגוריה:סרטי 2008
קטגוריה:סרטים ישראליים
קטגוריה:סרטים ישראליים משנת 2008
קטגוריה:סרטים בעברית
קטגוריה:סרטי דרמה ישראליים
קטגוריה:סרטים על הסכסוך הישראלי-פלסטיני
מוזיקה גאורגית

המוזיקה הגאורגית היא בעלת היסטוריה עשירה, הידועה כמסורת הפוליפונית הקדומה ביותר בעולם הנוצרי.
גאורגיה ממוקמת על גבול אירופה ואסיה, מה שהופך אותה לביתם של מגוון סגנונות שירה עם תערובת של פוליפוניה מקומית, מונופוניה ומוזיקה קלאסית אירופאית.

המוזיקה הגאורגית מתחלקת לכמה סגנונות עיקריים:
* מוזיקה גאורגית עממית
* מוזיקה אורבנית
* מוזיקה קלאסית
==מוזיקה עממית==
המוזיקה העממית של גאורגיה ידועה בעיקר במסורת עשירה של פוליפוניה ווקאלית, ואת שיריה מלווים כלי נגינה גאורגים מקומיים כמו פנדורי, סלמורי, צ'ונגרי ועוד, היא נקייה מהשפעות זרות ומתאימה יותר לאוזן המערבית, והיא משקפת את התרבות הכפרית באזורים המרוחקים יותר של גאורגיה.

מקובל במוזיקולוגיה בת זמננו כי הפוליפוניה במוזיקה הגאורגית קדמה להופעת הנצרות בגאורגיה (תחילת המאה ה-4 לספירה). הפוליפוניה הגאורגית מבוססת על שימוש נרחב בהרמוניות דיסוננטיות חדות (שניות, רביעיות, שביעיות, תשיעיות). בגלל השימוש הנרחב באקורד הספציפי המורכב מהרביעי והשני על גבי הרביעי (C-F-G), מייסד האתנומוזיקולוגיה הגאורגית, דימיטרי אראקישווילי כינה אקורד זה "השילוש הגאורגי". המוזיקה הגאורגית ידועה גם במודולציות צבעוניות ובשינויי מפתח יוצאי דופן.
==מוזיקה אורבנית==
המוזיקה האורבנית הגאורגית היא בסגנון מזרחי, והיא החלה ברגע שהערים הראשונות הופיעו בגאורגיה. טביליסי הפכה לבירת גאורגיה במאה החמישית, ונודעה כמרכז התרבותי של הקווקז. טביליסי הייתה על הנתיבים החשובים שחיברו את המזרח עם המערב, כמו גם את הצפון עם הדרום.
מיקום אסטרטגי זה משך אליו קבוצות אתניות שונות, בעיקר ארמנים ואזרים שהצטרפו לאוכלוסייה הגאורגית.

משנת 1555 הייתה ממלכת כארתלי-קאחתי נתונה להשפעה פרסית שגרמה לפריחתם של אמנים ממוצא מוסלמי וארמני בטביליסי שהחלו ליצור מוזיקה בסגנון באיאתי (מקאם), ואליהם הצטרפו גם אמנים גאורגים מקומיים נוצרים ויהודים כאחד, אשר יחד יצרו סגנון מוזיקלי ייחודי לגאורגיה, האמן המפורסם ביותר באותה תקופה היה סאיאת נובה.

בתחילת המאה המאה ה-20 הוקמה ברית המועצות, ותקופה זו הייתה שיא הפריחה של הז'אנר בגאורגיה.

בתקופה זו הולחן בטביליסי ה"שלאחו" (קינטאורי) שהפך למנגינה עממית פופולרית בקרב כל עמי הקווקז, נוצרו השירים "Dedaze tkbili", "Deli delasa", "Dalie gadadi alaverdi" ועוד, שהוקלטו בצורה מקצועית במאה ה-20 וה-21 והפכו לשירי עם מפורסמים של העם הגאורגי.
בתקופת ברית המועצות נוצר בגאורגיה עוד שיר פופולרי בסגנון הז'אנר, "Dolya Vorovskaya". לשיר יש 16 בתים בארבע שפות שונות (גאורגית, רוסית, ארמנית ואזרית), אך רוב גרסאותיו מקוצרות.

השיר עוסק בפשע וגניבות, יהלומים, אלכוהול ואלימות, והוא הפך לסמל תרבותי עד ימינו בקרב תתי תרבויות בדרום הקווקז, ותרם רבות לסטריאוטיפים בעולם המערבי על הגאורגים ושאר עמי הקווקז.

על אף שמקורו של הז'אנר מורכב יותר מבחינה היסטורית, עקרונית מרבית שירי הז'אנר בעת האחרונה נוצרו על ידי יהודי גאורגיה בישראל ורובם מבוססים על לחנים ארמנים ואזרים.

כלי הנגינה העיקריים בסגנון זה הם דודוקבי, גרמון, דולי, קלרינט, וסינתיסייזר

==מוזיקה קלאסית==
בחלקה השני של המאה ה-19 הגיע לגאורגיה סגנון מוזיקלי פופולרי חדש. זו הייתה מוזיקה קלאסית אירופאית, שהתבססה על שלישיות מקבילות והרמוניות משולשות.
לפתיחת האופרה בגאורגיה בשנת 1850 הייתה השפעה עמוקה על החברות העירוניות הגאורגיות ועד מהרה הסגנון הפך לפופולרי מאוד.
הסגנון האירופי של המוזיקה הגאורגית מורכב משני ז'אנרים: (1) מקהלת קאפלה השרה בשלושה חלקים ווקאלים, ו-(2) שירת סולו (או שלושה חלקים) בליווי כלי נגינה (בדרך כלל גיטרה או פסנתר).

== קישורים חיצוניים ==

גאורגיה
דנסיטומטר

Heiland Densitometer TRDZ 1
דנסיטומטר או מד צפיפות (באנגלית: Densitometer) הוא מכשיר המודד את מידת האפילה (הצפיפות האופטית) של חומר צילומי או שקוף למחצה או של משטח מחזיר אור.<ref></ref> הדנסיטומטר הוא בעצם מקור אור המכוון לתא פוטו-וולטאי.<ref></ref> הוא קובע את הצפיפות של דגימה הממוקמת בין מקור האור לבין התא הפוטו-וולטאי מתוך הבדלים בקריאות.<ref></ref> לדנסיטומטרים מודרניים יש אותם רכיבים, אך יש להם גם מעגלים משולבים אלקטרוניים לקריאה מדויקת יותר.<ref></ref>

== סוגים ==

* מדי צפיפות שידור המודדים חומרים שקופים
* מד צפיפות שידור המשמש למדידת משטחים שקופים מודד שקיפויות צבע. סרטים ומצעים שקופים הם כמה דוגמאות למדדי משטח שקופים נפוצים.
* מדי צפיפות השתקפות המודדים אור המוחזר ממשטח של כל מצב.

== יישומי צילום ==
חלקם מהמכשירים מסוגלים לשני סוגי המדידות הניתנות לבחירה באמצעות מתג. הם משמשים בצילום סרטים למדידת צפיפות של תשלילים כשהמתג במצב "T" (שידור) והרוויה של הדפסה שנוצרת במצב "R" (החזרה). מדידות כאלה מאפשרות לצלם לבחור את נייר הצילום הנכון ואת החשיפה הנכונה, תוך מניעת ניסויים עם רצועות בדיקה. לאחר כיול הניירות וחדר החושך, ההדפסה הראשונה של נגטיב שנמדד קודם לכן היא הצלחה מיידית.

== שימושים ==

* מדידת רוויית צבע על ידי אנשי מקצוע בתחום הדפוס
* כיול ציוד הדפסה
* כימות הרדיואקטיביות של תרכובת כגון DNA מסומן רדיואקטיבי כאחד הכלים המולקולריים לחקר גנים (שיטות חומצות גרעין הן הטכניקות המשמשות לחקר חומצות גרעין: DNA ו-RNA).
* ביצוע התאמות כך שהתפוקות תהיינה עקביות עם הצבעים הרצויים במוצרים המוגמרים.
* הבטחת סרטי רנטגן שימצאו בטווחי הצפיפות הנדרשים והשוואת עובי חומר יחסי ברדיוגרפיה תעשייתית
* בקרת תהליך של הגברת נקודות צפיפות, שטח נקודות ולכידת דיו.
* קריאות הדנסיטומטר תהיינה שונות עבור סוגים שונים של תהליך הדפסה ומצעים.

== ראו גם ==

* דנסיטומטריה
* מד צפיפות (מכשיר שמודד את הצפיפות של חפץ או חומר)
* מיקרו-דנסיטומטר
* ספקטרופוטומטר
* כלים מולקולריים לחקר גנים

== קישורים חיצוניים ==
* 

* [http://www.printernational.org/densitometer.php מאמר מעמיק המסביר מדדי דנסיטומטרים] (באנגלית)

== הערות שוליים ==

קטגוריה:מכשירי מדידה
ענת אבן

ענת אבן (נולדה ב-1960) היא יוצרת קולנוע תיעודי עצמאית. חיה ופועלת בתל אביב.

סרטיה, שהוצגו בפסטיבלים רבים ברחבי העולם וגרפו פרסים בינלאומיים, עוסקים לרוב בנושאים פוליטיים הקשורים לחברה הישראלית. במקביל אבן עורכת את כתב העת לקולנוע דוקומנטרי "תקריב" בשיתוף עם הקולנוען רן טל, ומלמדת קולנוע במכללה האקדמית ספיר.<ref></ref>

== ביוגרפיה ==
אבן למדה קולנוע ואמנות ב-UCLA .

יזמה והייתה המנהלת האמנותית של סמינרים לקולנוע דוקומנטרי של פורום היוצרים הדוקומנטריים בשנים 2001, 2002, 2003 (בשיתוף עם עמית גורן ואבי מוגרבי), וכיהנה כמנהלת אמנותית בקרן רבינוביץ בשנים 2006 ו-2007.<ref></ref>

סרטה "אסורות", שאותו ביימה ב-2001 עם עדה אושפיז, זכה בציון לשבח בפסטיבל הקולנוע ירושלים וקיבל פרסים גם בפסטיבל הקולנוע הדוקומנטרי בלייפציג, גרמניה, ובפסטיבל הקולנוע וסול בצרפת. סרטה "מקדמות" מ-2005 זכה בפרס בפסטיבל הקולנוע הדוקומנטרי Visions du Réel בשווייץ, והסרט "אחרי הסוף" מ-2009 זכה בציון לשבח בפסטיבל ירושלים.

אבן זכתה בפרס אמנות הקולנוע של משרד החינוך והתרבות 2004, וב-2011 זכתה בפרס מפעל הפיס לקולנוע דוקומנטרי. על זכייתה זו אמרו השופטים בין היתר: "יצירתה מרחיבה את שפתו של הקולנוע התיעודי, בוחנת את קשריו לתרבות המקומית ולסיפור הישראלי, וכל זאת לצד פעילות תאורטית וחינוכית. מעמדה בארץ ובעולם, ותרומתה להעלאת קרנו של הקולנוע התיעודי כמרצה וכעורכת שותפה של כתב העת המקוון "תקריב", הופכים את ענת אבן לזוכה ראויה בפרס לנדאו למצוינות בתחום היצירה הדוקומנטרית."<ref></ref>
== פילמוגרפיה ==
* דודא (1994)
* פוזיטיבוס (1995)
* המכולת של אברם (1996)
* פשרה (1996)
* "אסורות" (2001)
* שבת בג'נין (2002)
* מקדמות (2005)
* אחרי הסוף (2009).
* יזכור למנשייה (2017)

== קישורים חיצוניים ==

* [https://www.facebook.com/anat.even.5 ענת אבן בפייסבוק]
* [https://www.youtube.com/watch?v=dAAQ-8RYlkE&ab_channel=TheVanLeerJerusalemInstitute-מכוןוןלירבירושלים מעבר לגבול ולדמיון: קולנוע תיעודי, ריבונות וזיכרון], [https://www.youtube.com/ יוטיוב], 2018

== הערות שוליים ==

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:ישראליות שנולדו ב-1960
קטגוריה:ישראלים שנולדו ב-1960
ברנבאש ורגה

ברנבאש ורגה (בהונגרית: Barnabás Varga נולד ב-25 באוקטובר 1994 בסומבטהיי שבהונגריה) הוא כדורגלן הונגרי המשחק בעמדת החלוץ בקבוצת פרנצווארוש מליגת העל ההונגרית ובנבחרת הונגריה.

== קריירת מועדונים ==
ורגה גדל באקדמיית אילס. הוא החל לשחק כדורגל בקבוצת SV אבראו מהליגות הנמוכות באוסטריה. ב-1 ביולי 2016 חתם ורגה במטרסבורג מהבונדסליגה האוסטרית, והחל לשחק בקבוצת המילואים של המועדון. הוא ערך 16 הופעות ליגה במדי הקבוצה הראשונה של המועדון, בהן הבקיע שער אחד.

ב-14 בינואר 2019 חתם ורגה בלפניץ מהליגה האוסטרית השנייה, במדיה ערך 29 הופעות ליגה והבקיע 11 שערים.

ב-16 בינואר 2020 חתם ורגה בגירמוט מליגת המשנה ההונגרית. בתום עונת 2020/21 העפיל עם הקבוצה לליגת העל ההודית. בסך הכל ערך 58 הופעות ליגה במדי המועדון, בהן הבקיע 26 שערים.

ב-1 ביולי 2022 חתם ורגה בפקשי מליגת העל ההונגרית. הוא ערך 31 הופעות ליגה במדי המועדון בעונת 2022/23, בהן הבקיע 26 שערים, וסיים כמלך השערים של ליגת העל ההונגרית באותה עונה.

ב-1 ביוני 2023 חתם ורגה על חוזה לשלוש שנים בפרנצווארוש מליגת העל ההונגרית.

== קריירה בינלאומית ==
ב-27 במרץ 2023 ערך ורגה את הופעת הבכורה שלו בנבחרת הונגריה, בניצחון 3-0 על נבחרת בולגריה במסגרת מוקדמות יורו 2024. ב-20 ביוני 2023 הבקיע את שער הבכורה שלו בנבחרת, בניצחון 2-0 על נבחרת ליטא במסגרת מוקדמות יורו 2024. 

נכלל בסגל נבחרת הונגריה ליורו 2024<ref></ref> וכבש במשחק הראשון של הונגריה בטורניר נגד שווייץ, במשחק עצמו הפסידה נבחרת הונגריה 1-3

== תארים == 
;פרנצווארוש
* ליגת העל ההונגרית : 2023/24

;אישיים
* מלך השערים בליגה ההונגרית : 2022/23, 2023/24

== קישורים חיצוניים ==

== הערות שוליים ==

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:סומבטהיי: כדורגלנים
קטגוריה:כדורגלני מטרסבורג
קטגוריה:כדורגלני פרנצווארוש
קטגוריה:כדורגלני נבחרת הונגריה
קטגוריה:כדורגלני יורו 2024
קטגוריה:הונגרים שנולדו ב-1994
דניאל נובואה

דניאל רוי גילכרייסט נובואה אסין (בספרדית: Daniel Roy Gilchrist Noboa Azín; נולד ב-30 בנובמבר 1987 בגואיאקיל), הוא פוליטיקאי ואיש עסקים אקוודורי, המכהן כנשיא אקוודור ה-48, לאחר שזכה בבחירות בשנת 2023. בגיל 35, הוא התמנה לתפקיד הנשיא הצעיר ביותר בתולדות אקוודור.

נובואה היה חבר ב בין השנים 2021 ו-2023, עד שהיא פורקה על ידי הנשיא הקודם, גיירמו לאסו, בתהליך הנקרא מוארטה קרוסדה . במסגרת התהליך, הנשיא מפרק את האספה הלאומית, אך ניתן לפתוח נגדו הצבעת אי אמון, בה הפסיד והוקדמו הבחירות.

לפני הקריירה הפוליטית שלו, נובואה מילא מספר תפקידים בתאגיד של משפחתו, "Noboa Corporation". אביו, אלווארו נובואה, הקים את התאגיד לאחר שרץ ללא הצלחה חמש פעמים לתפקיד הנשיא.

== ביוגרפיה ==
דניאל רוי גילכרייסט נובואה אסין נולד ב-30 בנובמבר 1987 בגואיאקיל שבאקוודור. נובואה הוא בנו של איש העסקים אלווארו נובואה והרופאה והפוליטיקאית אנאבלה אסין.

בשנת 2010, קיבל תואר במנהל עסקים לאחר שסיים את לימודיו בבית הספר לעסקים של אוניברסיטת ניו יורק בארצות הברית.

בשנת 2019 קיבל תואר שני במנהל עסקים בבית הספר קלוג לניהול של אוניברסיטת נורת'ווסטרן, שנמצאת באוונסטון באילינוי. בשנת 2020 הוא קיבל תואר שני נוסף במינהל ציבורי מאוניברסיטת הרווארד ובשנת 2022 הוא קיבל תואר שני בתקשורת פוליטית מאוניברסיטת ג'ורג' וושינגטון.

במאי 2023, נובואה רץ ביחד עם מפלגתו "התנועה הדמוקרטית הלאומית" בבחירות לנשיאות אקוודור. באוקטובר הוא התקדם לשלב השני, בו התמודד מול לואיסה גונסאלס, דבר שהפתיע רבים עקב כך שהסקרים חזו את נפילתו. בסיבוב השני שהתקיים ב-15 באוקטובר זכה בכ-52% מהקולות, וניצח בבחירות.

== קישורים חיצוניים ==

== הערות שוליים ==

קטגוריה:נשיאי אקוודור
קטגוריה:פוליטיקאים אקוודורים
קטגוריה:אנשי עסקים
קטגוריה:בוגרי אוניברסיטת ניו יורק
קטגוריה:בוגרי אוניברסיטת נורת'ווסטרן
קטגוריה:בוגרי אוניברסיטת ג'ורג' וושינגטון
קטגוריה:ילידי 1987
אגם אורסטיאדה

אגם אורסטיאדה או אגם קסטוריה (ביוונית: Λίμνη Ορεστιάδα) הוא אגם בקסטוריה, מקדוניה, בצפון מערב יוון. האגם נמצא בגובה 630 מטר מעל פני הים ומשתרע על פני שטח של 28 קמ"ר.

האגם מתמלא מתשעה נחלים שונים, והוא מתנקז לנחל הליאקמון. עומקו של האגם נע בין תשעה לעשרה מטרים. חצי האי קסטוריה (בו נמצאת קסטוריה) מחלק את האגם לשני חלקים, הגדול מצפון והקטן מדרום.

האגם נקרא על שם האוריאדות, נימפות הרים מהמיתולוגיה היוונית. מסביב לאגם ישנם מספר אתרים, העיירה קסטוריה בה ניתן לראות את האדריכלות הביזנטית, מנזר ביזנטי מהמאה ה-11 ויישוב פרה היסטורי משוחזר. בחורף האגם קופא לחלוטין.

== קישורים חיצוניים ==

קטגוריה:אגמים הרריים
החדר (סרט, 2023)

החדר (באנגלית: The Room) הוא סרט דרמה אמריקאי משנת 2023 בכיכובם של בוב אודנקירק, בלה היתקוט, גרג ססטרו, ומייק פלנגן. הסרט יבויים על ידי הבמאי ברנדו קרופורד. הסרט הוא עיבוד מחדש לסרט "החדר" משנת 2003 מאת טומי ויזו.

== שחקנים ==
* בוב אודנקירק - ג'וני, בנקאי מצליח המאורס לליסה וחברו הטוב של מארק.
* בלה היתקוט - ליסה, ארוסתו של ג'וני שמנהלת רומן עם מארק.
* ברנדו קרופורד - מארק, חברו הטוב של ג'וני המנהל רומן עם ליסה.
* - קלודט, אמה של ליסה.
* מייק פלנגן - פיטר, חברם הפסיכולוג של ג'וני ומארק.
* גרג ססטרו - כריס-אר, סוחר סמים שמאיים על דני. גרג ססטרו גילם את דמותו של מארק בסרט המקורי.

בנוסף, השחקנים ו לוהקו לתפקידים לא ידועים.

== הפקה ==
צילומי הסרט החלו בינואר 2023 ונמשכו יום אחד.<ref></ref><ref name=":0"></ref> ב-9 במרץ 2023, הבלוג "Film/" דיווח שעיבוד מחדש לסרט "החדר" נמצא בפיתוח ובו אודנקירק יגלם את דמותו של ג'וני, בלה היתקוט תגלם את דמותה של ליסה וברנדו קרופורד יביים, יפיק ויגלם את דמותו של מארק. הפקת הסרט נעשית על ידי חברת ההפקות של קרופורד במטרה .<ref></ref><ref name=":1"></ref> בהמשך, הוכרז שקייט סיגל תגלם את קלודט, מייק פלנגן יגלם את פיטר וגרג ססטרו יגלם את כריס-אר. ססטרו הוא השחקן היחיד מהסרט המקורי שלוקח חלק בעיבוד המחודש. ארתורו קאסטרו וקאמרון קאסקי לוהקו לתפקידים לא ידועים.<ref name=":0" /> אודנקירק ציין שהעיבוד לא נוצר כדי ללעוג לסרט המקורי, אלא נועד כדי להפוך את המקור לרציני יותר.<ref></ref><ref></ref> הרווחים מיצירת הסרט יתרמו לארגון "" שנועד לחקר נגיף האיידס.<ref name=":1" />

== הפצה ==
הסרט נועד להפצה באביב 2023 במטרה לציין 20 שנה לצאת הסרט "החדר" המקורי.<ref name=":0" /> מועד זה נדחה לתאריך לא ידוע.

==קישורים חיצוניים==

== הערות שוליים ==

קטגוריה:סרטי דרמה אמריקאיים
קטגוריה:חידושים לסרטים
קטגוריה:החדר (טומי ויזו)
תל א-סולטאן (עזה)

תל א-סולטאן (בערבית: معسكر تل السلطان) הוא אחד משמונה מחנות פליטים פלסטינים שנמצאים ברצועת עזה. המחנה ממוקם בנפת רפיח, מצפון-מערב לעיר רפיח ולמחנה רפיח. המחנה הוקם כדי לקלוט פליטים ממחנה קנדה.

אונר"א לא עושה הבחנה בין המחנה לבין מחנה רפיח. לפי אומדן הלשכה הפלסטינית המרכזית לסטטיסטיקה ב-2006 גרו במחנה 24,418 תושבים.

== במלחמת חרבות ברזל ==
במהלך שנת 2024, במסגרת מלחמת חרבות ברזל לחם צה"ל נגד מחבלי החמאס והג'יהאד האסלאמי במחנה, כחלק מקרב רפיח. במחנה אותרו פירים, מנהרות לחימה ואמצעי לחימה רבים, והושמדו אתרי ייצור רקטות משמעותיים.<ref></ref>

ביולי 2024 פוצצו חיילים מחטיבה 401 את מאגר המים של המחנה בהוראת מפקדיהם.

=== האסון בתל א-סולטאן ===

בשעות הערב של 26 במאי תקף כלי טיס של חיל האוויר הישראלי בהכוונה מודיעינית של צה"ל ושב"כ, צריף פח במחנה עקורים בתל א-סולטאן. בהפצצה נהרגו מספר מחבלי חמאס וביניהם יאסין רביע, ראש מטה הגדה המערבית של חמאס, וח'אלד נג'אר, בכיר במטה הגדה. שניהם ריצו מאסרים ממושכים בישראל בגין רצח ישראלים בפעולות טרור שהוכוונו על ידם, ושוחררו לרצועת עזה במסגרת עסקת שליט.

התקיפה בוצעה במחנה עקורים המכונה "מחנה השלום הכוויתי 1", שהוקם על ידי כווית בינואר 2023, בו בנויים בשורות צפופות צריפי פח מאורכים. בסביבת מטרת התקיפה היו גם אוהלים רבים ששהו בהם משפחות עקורים.

חלקים שניתזו מהטילים ששוגרו למטרה נחתו בצריפים אחרים ובין האוהלים, גרמו לפציעות קשות והבעירו דליקה. לפחות 50 גברים, נשים וילדים פלסטינים נספו באירוע, ו-240 נפצעו.<ref></ref>

בצה"ל טענו כי לא ידעו שצריפים הסמוכים שהו אותה שעה עשרות אזרחים. בנוסף אמרו שנעשה שימוש בטילים מדויקים במשקל 17 ק"ג בלבד, שהם הקטנים ביותר שניתן לשגר ממטוס קרב, ולא אמורים לגרום לנזק היקפי גדול, אך תחקיר של הוושינגטון פוסט קבע שאלה טילים אמריקאיים במשקל 113 ק"ג כל אחד, ו-17 ק"ג הוא רק משקל מטען הנפץ של הטיל. בנוסף צה"ל טען שהמחנה איננו נמצא באזור ההומניטרי שהוגדר באותו זמן, ומרוחק כ-1.7 ק"מ מאזור זה.

בצה"ל העלו השערה שהדליקה פרצה בשל פיצוצי משנה של אמל"ח שאוכסן בקרבת מקום והתפוצץ מהתקיפה. ההשערה התבססה של הקלטה של שיחת טלפון בין שני עזתיים, בה אחד מהם מספר שבמבנה שהותקף היה מחסן תחמושת. בימים שלאחר האירוע פונה מחנה העקורים, וגם מחנה עקורים סמוך שהוקם במתחם האו"ם.

בעקבות האסון הושמעו גינויים לתקיפה הישראלית ולפעולה ברפיח, וישראל אף הואשמה בטבח מכוון של חפים מפשע. ראש ממשלת ישראל, בנימין נתניהו, התייחס לאירוע ואמר כי זו הייתה 'תקלה טרגית', והביע צער על מותם של האזרחים הבלתי מעורבים, שקרה על אף מאמציהם של כוחות צה"ל להימנע מכך ככל הניתן.

== ראו גם ==
* האסון בתל א-סולטאן

== קישורים חיצוניים ==

== הערות שוליים ==

קטגוריה:נפת רפיח
קטגוריה:מחנות פליטים פלסטיניים ברצועת עזה
יחסי לוב – קוריאה הצפונית

יחסי לוב-קוריאה הצפונית (בקוריאנית: 리비아-조선민주주의인민공화국 관계, בערבית: العلاقات بين ليبيا وكوريا الشمالية) הם היחסים הדיפלומטיים שבין קוריאה הצפונית ולוב. קוריאה הצפונית ולוב שתחת מועמר קדאפי קיימו יחסים חזקים ביניהם.

== היסטוריה ==
=== 1974-2011 ===
טווח של טילים בליסטיים לוביים אם לוב הייתה רוכשת טילים צפון קוריאניים ב-1996.
לוב וקוריאה הצפונית כוננו יחסים דיפלומטיים ב-1974, וקוריאה הצפונית הקימה שגרירות בטריפולי. בשנות ה-70 וה-80, הממשלה הלובית תחת מועמר קדאפי הידקה את היחסים עם הממשלה הצפון קוריאנית וקנתה כמות משמעותית של נשק צפון קוריאני.

מ-1974 ועד 2011, היחסים בין שתי המדינות התבססו על הבנה דו-צדדית. על פי דיווח של הפנטגון, קוריאה הצפונית סיפקה ללוב אורניום שש פלואורי, תרכובת המשמשת להעשרת אורניום וכדלק לכורים ולנשקים גרעיניים.

באותו הזמן, מספר עובדים צפון קוריאנים גם נכחו במדינה. יצוא צפון קוריאני ללוב כלל ציוד צבאי כמו טילי סקאד בעלי טווח של 550 ק"מ. בנוסף, הממשלה הלובית לקחה חלק ברכישת טילים בליסטיים לטווח בינוני מסוג נודונג-1 ואף טילים לטווח ארוך מקוריאה הצפונית בעקבות אמברגו נשק אשר הוטל על המדינה על ידי האו"ם, בכדי להשתמש בהם נגד מטרות אמריקאיות ומטרות נאט"ו במקרה שהמערב יהווה איום. גורמים בארצות הברית גינו אז את "שיתוף הפעולה בין קוריאה הצפונית ללוב". קוריאה הצפונית הייתה אחת מספקיות הנשק החשובות ביותר הרפובליקה הערבית הלובית הסוציאליסטית, ביחד עם ברית המועצות.

ב-19 בדצמבר 2003, לוב הסכימה לסיים את תוכנית פיתוח נשק ההשמדה ההמונית שלה, להשמיד את הטילים הבליסטיים שלה עם טווח של יותר מ-300 ק"מ ו/או עם מטען של לפחות 500 ק"ג ולאשר בדיקות מיידיות של האו"ם.

=== מלחמת אזרחים בלוב ונפילתו של מועמר קדאפי ===
ב-2011, כשמלחמת האזרחים הראשונה בלוב פרצה, נשקים קונבנציונליים צפון קוריאניים נמצאו על ידי מורדים ממועצת המעבר הלאומית, כולל רקטות, מערכות הגנה מפני כלי טיס ומוקשים. ב-24 במרץ 2011, ממשלת קוריאה הצפונית הודיעה על לוב בהכרזה ש"עדיף היה לה לשמור על תוכנית הגרעין שלה". ב-12 במאי 2011 נטען כי שגרירות קוריאה הצפונית בטריפולי נפגעה בתקיפה אווירית של נאט"ו על מתחם צבאי לובי סמוך, אך נאט"ו הכחישה את ההתקפה על השגרירות.

קוריאה הצפונית מעולם לא הכירה בסמכותם של המורדים ואסרה מאזרחיה העובדים בלוב (כ-200 איש) מלחזור לקוריאה הצפונית מתוך חשש של התפשטות של מרד עממי.

==ראו גם==
* יחסי החוץ של קוריאה הצפונית

==הערות שוליים==
חות'ים (שבט)

חות'ים (בערבית: قبيلة الحوثي; מילולית: השבט מחות') הוא שבט ערבי בצפון תימן. השבט הוא חלק משבט בַּ֫נוּ הַמְדַ֫אן (بَنُو هَمْدَان). השבט נמצא בעיקר באזור עמראן וסעדה.<ref></ref>

== אנשים מפורסמים ==
בני השבט, מוחמד אל-חות'י ואחיו חוסיין אל-חות'י, הקימו את ארגון הטרור התימני החות'ים.<ref name=":0"></ref><ref name=":1"></ref><ref></ref> אביהם, בדר א-דין אל-חות'י, שהיה ממקימי מפלגת האמת התימנית, שימש כמנהיג הרוחני של התנועה ולאחר מותו של חוסיין, ב-2004,<ref name=":0" /> אף ניהל בפועל את הארגון.<ref name=":1" />

==הערות שוליים==

קטגוריה:תימן: דמוגרפיה
קטגוריה:חות'ים
סטן (שירות הזרמת מדיה)

סטן (באנגלית: Stan או .Stan) הוא שירות הזרמת מדיה אוסטרלי מסוג Over the Top. הוא הושק ב-26 בינואר 2015.<ref></ref> החברה הוקמה כמיזם משותף (50:50) בין Nine Entertainment ל-Fairfax Media . באוגוסט 2014, השקיעה כל אחת מהחברות 50 מיליון דולר אוסטרלי ב-StreamCo<nowiki/>',<ref></ref> ששינתה את שמה ל-Stan Entertainment בדצמבר 2014. Nine Entertainment רכשה ב-2018 את Fairfax Media, מה שהפך את Nine Entertainment לבעלים הבלעדיים של סטן, באמצעות חברת הבת שלה,Nine Digital .

סטן מציע טווח רחב של סרטים ותוכן טלוויזיוני, עם הפקות מקומיות וזרות -במיוחד מארצות הברית והממלכה המאוחדת. השירות כולל גם ספריה מתפתחת בה הפקות מקור של סרטים ותוכניות טלוויזיה.

ב-2020 היה השירות במקום שלישי ברשימת שירותי הזרמת המדיה באוסטרליה, עם יותר מ-2.3 מיליון מנויים, לאחר דיסני+ ונטפליקס.<ref></ref> ביוני 2023 ניצב סטן במקום הרביעי בשוק הזרמת המדיה האוסטרלי עם 2.6 מיליון מנויים אחרי נטפליקס, אמזון פריים וידאו ודיסני+.<ref></ref> השירות זמין באוסטרליה בלבד.

== תוכן ==

ההכרזה המשמעותית הראשונה של סטן הייתה זכויות בלעדיות לשידור של העונה הראשונה של הסדרה סמוך על סול, כמו גם זכויות השידור של שובר שורות.<ref></ref> לחברה יש הסכם שיתוף תוכן עם סרטי סוני, ABC ועוד. בדצמבר 2018 סטן רכשה את זכויות השידור של סדרות וסרטי דיסני, עד להשקת שירות דיסני+ בסוף 2019.<ref></ref> ב-2020 הגיעה סטן להסכמה עם NBCUniversal לרכישת זכויות השידור של sky Studios ושל שירות הזרמת המדיה האמריקני שלה Peacock.<ref></ref>

== סטן ספורט ==

בנובמבר 2020, החל לרכוש השירות זכויות שידור של אירועי ספורט בשיתוף עם Nine's Wide World of Sports . לצפייה בשידורי אירועי הספורט נדרשה הרשמה נוספת לשירות שנודע בשם Stan Sport. ב-2021 סטן רכשה את הזכויות לשידור משחקי רוגבי מרוגבי אוסטרליה לשלוש שנים ברשת Nine ובשירות סטן.<ref></ref> סטן בשיתוף Nine רכשו גם את זכויות השידור של אליפות צרפת הפתוחה ושל אליפות וימבלדון בטניס. ביוני 2021 הודיעה סטן כי רכשה את הזכויות לשידור ליגת האלופות החל מאוגוסט של אותה השנה. עוד פרסמה בהודעה זו כי טורניר הטניס אליפות אוסטרליה הפתוחה ישודר גם הוא בשירות.<ref></ref>

== קישורים חיצוניים ==
* 
* 

== הערות שוליים ==

קטגוריה:הזרמת מדיה
קטגוריה:חברות אוסטרליות
קטגוריה:שירותי הזרמת טלוויזיה באינטרנט